 Akizungumza na gazeti hili Msemaji wa Ndanda FC, Idrissa Bandari alisema wanahitaji kuboresha kikosi hicho kifanye vizuri zaidi msimu ujao wa Ligi Kuu Tanzania bara.Alisema ongezeko la wachezaji litatokana na mapendekezo ya Kocha wao, kuona ni safu gani inahitaji kufanyiwa marekebisho, na kusajili wachezaji ambao wataibeba timu kuchukua taji.“Usajili ni lazima tufanye kwa sababu msimu ujao tunataka kuchukua taji la ubingwa wa ligi. Kwa hiyo tunasubiri mapendekezo ya Kocha wetu kisha tuanze mchakato mapema,” alisema.Bandari alisema usajili wao utaangalia wachezaji wenye uwezo na sio watakaochwa katika timu nyingine akiamini wapo vijana ambao hawajapata nafasi ya kuonekana.Alisema pia, usajili wa awamu hii watawaachia makocha kuchagua wachezaji badala ya viongozi kama ambavyo imekuwa ikifanywa na klabu nyingi nchini.